Godkendelse af opdateret plejebolighandleplan 
Sagsfremstilling 
128.                Godkendelse af opdateret plejebolighandleplan - Åbent 
  
  
SAGENS INDHOLD 
Byrådet skal i denne sag tage stilling til den overordnede ramme for udbygning af plejeboliger i [adresse]. 
Byrådet er på temamødet 24. juni 2015 præsenteret for en opdateret plejebolighandleplan udarbejdet af Social og 
Sundhed. 
  
Den opdaterede plejebolighandleplan belyser den nuværende kapacitet på plejeboligområdet og analyserer det 
fremtidige behov for plejeboliger, korttidspladser samt akutpladser i [adresse]. Der beskrives desuden 
udbygningsmuligheder på nuværende plejecentre i distrikt Nord og Syd. 
  
Konklusionen i plejebolighandleplanen er, at der anbefales følgende nye plejeboliger, korttidspladser og 
akutpladser: 
· Et nyt plejecenter i Hammel i [adresse] med 60 plejeboliger, 18 korttidspladser og tre akutpladser i 2019 
· 60 nye plejeboliger i Hadsten eller Hinnerup i 2025 
· Etablering af yderligere tre korttidspladser i tilknytning til eksisterende korttidspladser i 2025. 
  
Byrådet vedtog 2. maj 2012 en plejebolighandleplan, som anbefalede, at der skulle opføres 16 nye boliger på 
[adresse] i 2013, 60 erstatningsplejeboliger i Hammel i 2017, 80 nye plejeboliger i 2021 samt 80 nye plejeboliger i 
2031. Den opdaterede plejebolighandleplan adskiller sig dermed fra den oprindelige plejebolighandleplan med 
hensyn til både antallet af nye plejeboliger og tidsplanen for udbygningen. [adresse] blev udvidet som 
planlagt i 2013. 
  
Der er benyttet to forskellige modeller til at fremskrive antallet af plejeboliger på sigt. Den ene model ser på 
dækningsgraden, dvs. antal plejeboliger pr. 100 borgere over 80 år. En dækningsgrad på fx 15 betyder, at der for 
hver 100 ældre over 80 år er 15 plejeboliger til rådighed i kommunen. Dækningsgradsmodellen viser endvidere i 
hvilke dele af kommunen behovet for nye plejeboliger er størst. Den anden model er udviklet af Kommunernes 
Landsforening (KL) og er bygget op over en fremskrivning af plejeboligbehovet ud fra andelen på venteliste til en 
plejebolig i de enkelte aldersgrupper samt ventetiden på en plejebolig. I modellen er der indlagt en antagelse om, at 
behovet for pleje og omsorg i fremtiden vil indtræffe senere hos de ældre borgere end vi ser i dag.  
  
 
Byråd 
22. september 2015 
Sagsnr. 710-2009-
40772 
Dok.nr. 710-2015-
257110 
Sagsbehandler 
DPRSK 
  
Tidl. politisk behandling 
  
Forventet sagsgang 
SS-U, ØK, BY, høring, SS-U, ØK, BY 
Lovgrundlag 
  
VURDERING 
Den første af de to modeller viser, at dækningsgraden vil være faldet fra 16,81 i 2015 til 14,05 i 2019, hvor det nye 
plejecenter i Hammel forventes at være færdigt. Selv om der i 2025 opføres 60 nye plejeboliger, som anbefalet i 
plejebolighandleplanen, vil dækningsgraden yderligere falde til 12,08. Faldet skyldes, at antallet af borgere over 80 
år i [adresse] vil fortsætte med at stige i de kommende år. Dækningsgradmodellen viser, at den vestlige 
del af kommunen har flest plejeboliger og den nordlige del af kommunen færrest plejeboliger.  
  
Den faldende dækningsgrad skal sammenholdes med KL’s model, der giver mulighed for at vurdere hvordan dette 
fald vil påvirke ventetiden til en plejebolig. Modellen viser, at ventelisten til en plejebolig kun vil være svagt stigende i 
årene fra 2019, hvor det nye plejecenter i Hammel står færdigt, og frem til 2025. Det skyldes, at de ældres 
helbredstilstand generelt bliver bedre, og behovet for en plejebolig vil derfor falde. 
  
Behovet for flere plejeboliger vil især opstå i distrikt Nord og Syd. Der er mulighed for at udvide med 60 eller flere 
plejeboliger ved [adresse] på sigt og dermed afhjælpe behovet i distrikt Nord og Syd. 
  
Hanne Madsen konkretiserer også behovet for korttidspladser og akutpladser. I dag er der i alt 26 
korttidspladser i kommunen. Social og Sundhed anbefaler, at antallet af korttidspladserne løbende udbygges i takt 
med stigningen i antallet af borgere over 65 år. Efterspørgsel efter korttidspladser forventes ikke at falde, da flere og 
flere komplekse pleje- og observationsopgaver varetages i kommunerne.  
  
Det anbefales desuden at etablere yderligere en akutplads i tilknytning til korttidsafsnittet i Hammel i 2019, således 
at der samlet er tre akutpladser i kommunen.  Formålet med akutpladserne er, at der kan iværksættes en hurtig 
indsats, der kan være med til at forebygge indlæggelser eller akut forværring af sygdom. 
  
Den opdaterede plejebolighandleplan indeholder et kvalificeret bud på antallet af fremtidige plejeboliger, 
korttidspladser og akutpladser. En fremskrivning af det fremtidige plejeboligbehov vil dog altid være forbundet med 
usikkerhed, da Social og Sundhed ikke på nuværende tidspunkt kan forudsige præcis, hvordan efterspørgslen efter 
en plejebolig vil være hos de ældre. Derfor bør anbefalingerne vurderes igen i 2020, når der skal træffes beslutning 
om evt. etablering af nye plejeboliger i den nordlige eller sydlige del af kommunen.  
  
ØKONOMI 
De økonomiske konsekvenser ved byggeri af nye plejeboliger og korttidspladser vil blive fremlagt til politisk 
behandling og godkendelse i forbindelse med beslutning om opførelse af nye plejeboliger.  
  
Nettoanlægsudgiften ved etablering af 60 nye plejeboliger, 18 korttidspladser og tre akutpladser i Hammel i 2019 
udgør 32,25 mio. kr.  
  
Nettoanlægsudgiften ved etablering af 60 nye plejeboliger i Hinnerup eller Hadsten og tre korttidspladser vurderes at 
være i samme prisniveau som plejecentret i Hammel korrigeret for prisfremskrivning. 
  
INDDRAGELSE 
Sagen sendes til høring i Ældrerådet. 
  
INDSTILLING 
Direktøren for Social og Sundhed indstiller til Byrådet: 
  
1. At Byrådet godkender den opdaterede plejebolighandleplan som den overordnede ramme for den videre 
planlægning og udbygning af plejeboliger i [adresse]. 
2. At den opdaterede plejebolighandleplan sendes til høring i Ældrerådet. 
  
BESLUTNING 
  
Social- og Sundhedsudvalget, 8. september 2015: 
Fraværende: Ingen 
  
Indstilles godkendt. 
  
Økonomiudvalget, 15. september 2015: 
Fraværende: Lea Clausen, Emil Carlsen 
  
Indstilles godkendt. 
  
Bilag 
  
  
  
  
Byråd, 22. september 2015: 
Fraværende: Adam Rasmussen, Lea Clausen 
  
Godkendt. 
Opdateret plejebolighandleplan 
710-2015-147942 
